Koronavírussal fertõzõdött meg a belga herceg egy családi ünnepség után
Elkapta a koronavírust Joachim herceg, Fülöp belga király unokaöccse. A spanyol sajtó szerint a herceg egy nappal azelõtt, hogy jelentkeztek nála a tünetek, még egy családi ünnepségen vett részt Spanyolországban.
A spanyol sajtó szerint a rendezvényen a jelenleg megengedett 15 ember helyett jóval többen, 27-en vettek részt. Ennek a brüsszeli udvar közleménye ellentmond, aszerint ugyanis csak 12-en voltak az ünnepségen. A spanyol hatóságok vizsgálják az ügyet.

A 28 éves Joachim herceg a király testvérének, Asztrid hercegnõnek a legkisebb fia. Május 24-én utazott Madridba, onnan Córdobába ment tovább, ahol 26-án vett részt az ünnepségen.

Másnap jelentkeztek nála a tünetek, és 28-án a tesztje is pozitív lett.

A brüsszeli udvar közlése szerint Joachim szolgálati úton volt Spanyolországban, de egy magánjellegû összejövetelen is részt vett. Az nem derült ki, hogy a herceg hol kaphatta el a vírust.
Joachim herceg Spanyolország koronavírus Belgium Fülöp belga király